Ջուլիետա Յակուբովիչ

**Ջուլիետա Անտոնի Յակուբովիչ** (**Քոչարյան**, ), ուկրաինահայ օպերային երգչուհի (կոլորատուրային սոպրանո), Ուկրաինական ԽՍՀ ժողովրդական արտիստ (1978)։

## Կենսագրություն
Ծնվել է 1935 թվականի հունվարի 20-ին Քելբենդ գյուղում (Ադրբբեջանի Իսմայիլի շրջան)։ 1963 թվականին ավարտել է Բաքվի կոնսերվատորիան։ 1963-1992 թվականներին եղել է Լուգանսկի մարզային ֆիլհարմոնիայի (Ուկրաինա) մեներգչուհի (Վիոլետտա՝ Ջ. Վերդիի «Տրավիատա», 1971, Ռոզինա՝ Ջ. Ռոսսինիի «Սևիլյան սափրիչ», 1974)։

1988 թվականին սկսել է դասավանդել Լուգանսկի Տ. Շևչենկոյի անվան ազգային մանկավարժական համալսարանին առընթեր մշակույթի և արվեստների ինստիտուտում (պրոֆեսոր), ղեկավարել է համալսարանի օպերային ստուդիան (նաև հիմադիրներից է)։

Համերգներով շրջագայել է Բելառուսում, Հայաստանում, Ադրբեջանում, Լիտվայում, Լատվիայում, Հունգարիայում, Գերմանիայում, Անգլիայում, Իտալիայում, Ֆրանսիայում, Ճապոնիայում։

Եղել է հանրապետական և միջազգային բազմաթիվ մրցույթների (Ն. Լիսենկոյի, Մ. Գլինկայի անվան, «Ոսկե աշուն», «Երիտասարդ գվարդիա» (ներկայում՝ Հայրենասիրական երգի երիտասարդ կատարողների «Երիտասարդ գվարդիա» բաց փառատոն-մրցույթ) և այլն) հանձնախմբերի անդամ, Ֆ. Շալյապինի անվան ամենամյա միջազգային փառատոն-մրցույթի (Յալթա, Ղրիմ) հանձնախմբի նախագահ։

2008 թվականին Ջուլիետա Յակուբովիչը շնորհակալագրի է արժանացել «Ռուսաստանի ձայնի հասարակական ակադեմիայում» կրթական բարեգործական գործունեությանը մասնակցելու համար։

## Պարգևներ, կոչումներ
* «Վաստակի համար» III աստիճանի շքանշան,
* Իշխանուհի Օլգայի III աստիճանի շքանշան (2010),
* «Ուկրաինայի անկախության 20-ամյակ» հոբելյանական մեդալ (2011),
* Ուկրաինական ԽՍՀ ժողովրդական արտիստ (1973),
* Կրասնոդոնի պատվավոր քաղաքացի (1968),
* Լուգանսկի պատվավոր քաղաքացի (2000),
* Լուգանսկի մարզի պատվավոր քաղաքացի (2004),
* «ԼԺՀ-ի երախտապարտ ժողովրդից» պատվո նշան (2020),
* Ռուսաստանի Ձայնի հասարակական ակադեմիայի անդամ,
* Ուկրաինայի «Շախտյորսկայա սլավա» 3-րդ աստիճանի պատվո նշան,
* «Աշխատանքային արիության համար» մեդալ։

Ջուլիետա Յակուբովիչի անունը գրանցվել է «Ուկրաինայի ոսկե գիրք 2000»-ում։

## Ծանոթագրություններ

## Գրականություն
* Якубович Джульетта Антоновна // Выдающиеся личности Луганщины. — Луганск: Світлиця, 2008 — С. 58, фот.
* Плиско, Г. Таланта золотого два крыла. — Луганск: Альма-матер, 2003 . — 52 с.
* Народная артистка Украины, почётный гражданин Луганщины Джульетта Якубович. 2007: фотопортрет / У. Н. Тихонов, Ю. Н. Хромушин // Семья. — Луганск: Максим, 2008. — С. 76
* Лисицына, И. Штрихи певческой карьеры / И. Лисицына // Наша газета. — 2010. — 26 янв. (№ 8). — С. 7
* Романова, Н. Птичка певчая Луганского края / М. Романова //Постскриптум. — 2010. — № 3/4 . — С. 22-23
* Костенко, И. Народная артистка Украины, профессор Джульетта Якубович: «Я благодарна судьбе за Луганск» / И. Костенко//Новый субботний калейдоскоп. — 2009. — 6-12 апр. — (№ 8). — С. 3
* Почетные граждане Луганска // Городской курьер. — 2008. — 25-31 августа (№ 35). — С. 8-9
* Всё о талантливой певице // Наша газета. — 2005. — 20 Января № 7 — № 8. — С. 3
* В Луганской библиотеке им. Горького открылась выставка «Соловьиный голос»: к 70-летию Джульетты Якубович // Культура Донбасса, 2005, 26 янв. № 3. — С. 2
* Маринич И. Джульетта Якубович / И. Маринич // Экспресс-новости. — 2005. — 2 Февраль № 5. — С. 1.

## Արտաքին հղումներ
* Ջուլիետա Յակուբովիչի մասին
* Кафедра співів і диригування

Կատեգորիա:21-րդ դարի երգիչներ և երգչուհիներ
Կատեգորիա:Հայ օպերային երգչուհիներ
Կատեգորիա:Մանկավարժներ այբբենական կարգով
Կատեգորիա:Ուկրաինացի երգիչներ